### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Offentlig fremlæggelse af forslag til Lokalplan 1122, Boligbebyggelse ved [adresse], [adresse] samt Tillæg nr. 68 til Kommuneplan 2017.

### Resumé

Lokalplanområdet omfatter ejendommene [adresse] 15 og 17, en del af [adresse] og en mindre del af [adresse].

Ejer af ejendommene [adresse] 15 og 17 har anmodet om en lokalplan, der omdanner ejendommene til blandet bolig og erhverv.

Formålet med lokalplanen er at bevare de to eksisterende bygninger, ombygge og udvide dem med 2 etager (samlet 5 etager) mod [adresse] og nedtrappe højden til 3 etager mod de bagvedliggende ejendomme. En del af [adresse] og [adresse] omdannes til nye byrum.

Der kan opføres op til 4.925 m2. Ejendommene anvendes til boliger med erhverv, caféer og mindre butikker i stueetagen mod [adresse].

Lokalplanforslaget er i overensstemmelse med kommuneplanens mål, men ikke med kommuneplanens konkrete rammer. Lokalplanen er derfor ledsaget af Kommuneplantillæg nr. 68, som fastsætter anvendelsen til blandet byområde og muliggør en højere bebyggelsesprocent og højere bebyggelse mod [adresse].

I arbejdet med en helhedsplan for [adresse] har der været en forudgående høring. De indkomne høringssvar er delvist indarbejdet i lokalplanen.

Der er indgået en udbygningsaftale med bygherre om omdannelse af en del af [adresse] og [adresse].

### Indstilling

Det indstilles:

At 1) forslag til Lokalplan nr. 1122 godkendes til offentlig fremlæggelse,

At 2) forslag til Tillæg nr. 68 til Kommuneplan 2017 godkendes til offentlig fremlæggelse,

At 3) forslag til udbygningsaftale godkendes til offentlig fremlæggelse,

At 4) forslag til miljørapport godkendes til offentlig fremlæggelse,

At 5) bemærkninger fra den forudgående offentlige høring besvares, som det fremgår af indstillingens afsnit 5.8 og bilag 4.

### Sagens forløb

17-06-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-06-2020 Magistraten

Fremsendes til [adresse] med bemærkning, at Magistraten i mødet den 22. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 5. juni 2020.

Rådmand Paulina Frandsen tog forbehold med hensyn til p-forhold.

Julie Andresen tog forbehold.

 12-08-2020 [adresse]
Fremsendes til Teknisk Udvalg til behandling i henhold til beslutning i byrådets møde den 12. august 2020.
 07-09-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

 23-09-2020 Aarhus Byråd
Beslutning ikke frigivet